**NACRT**

Na temelju članka 7. stavka 9. Zakona o zaštiti od buke (»Narodne novine«, broj 30/09, 55/13, 153/13 i 41/16) ministar zdravstva uz prethodnu suglasnost ministara nadležnih za zaštitu okoliša, graditeljstvo i promet donosi

PRAVILNIK
O IZMJENAMA I DOPUNAMA PRAVILNIKA O NAČINU IZRADE I SADRŽAJU KARATA BUKE I AKCIJSKIH PLANOVA TE O NAČINU IZRAČUNA DOPUŠTENIH INDIKATORA BUKE

**Članak 1.**

U Pravilniku o načinu izrade i sadržaju karata buke i akcijskih planova te o načinu izračuna dopuštenih indikatora buke („Narodne novine“, broj 75/09 i 60/16) članak 1. a mijenja se i glasi:

„Ovim se Pravilnikom u pravni poredak Republike Hrvatske prenose:

- Direktiva 2002/49/EZ Europskoga parlamenta i Vijeća od 25. lipnja 2002. godine o procjeni i upravljanju bukom okoliša i Izjava Komisije u Odboru za mirenje o Direktivi o procjeni i upravljanju bukom okoliša (SL 189, 18. 7. 2002.)

- Direktiva Komisije (EU) 2015/996 оd 19. svibnja 2015. o uspostavi zajedničkih metoda ocjene buke u skladu s Direktivom 2002/49/EZ Europskog parlamenta i Vijeća (SL 168/1, 1. 7. 2015.)

- Ispravak Direktive Komisije (EU) 2015/996 od 19. svibnja 2015. o uspostavi zajedničkih metoda ocjene buke u skladu s Direktivom 2002/49/EZ Europskog parlamenta i Vijeća (Službeni list Europske unije L 168 od 1. srpnja 2015.)“

**Članak 2.**

Članak 6. mijenja se i glasi:

„Računalne metode proračuna i ocjene buke okoliša jesu metode koje su navedene u Prilogu II. koji je otisnut uz ovaj Pravilnik i čini njegov sastavni dio.“

**Članak 3.**

U članku 7. riječ: „industrije“ mijenja se riječima: „industrijskih pogona i postrojenja“.

**Članak 4.**

U članku 9. stavku 1. riječ: „industriju“ mijenja se riječima: „industrijskih pogona i postrojenja“.

**Članak 5.**

U članku 11. stavak 2. mijenja se i glasi:

„Računalni program iz stavka 1. ovoga članka mora omogućavati proračun razina buke pomoću računalnih metoda navedenih u Prilogu II. koji je otisnut uz ovaj Pravilnik i čini njegov sastavni dio i mora biti izrađen u skladu sa zahtjevima norme DIN 45687 „Akustika – Programska podrška za izračun širenja zvuka na otvorenom – Zahtjevi kvalitete i uvjeti ispitivanja“ i/ili norme ISO 17534 „Akustika - Programska podrška za izračun širenja zvuka na otvorenom.“

 **Članak 6.**

U članku 12. stavku 3. iza riječi: „grafički prikazi indikatora buke“, briše se zarez i dodaju se nove riječi: „*L*nightodnosno *L*den,“.

**Članak 7.**

Članak 13. stavak 2. mijenja se i glasi:

„Strateške karte buke prikazuju se javnosti na jedan ili više sljedećih načina u elektroničkom i/ili tiskanom obliku:

* grafički prikaz u obliku mrežnih GIS preglednika,
* brojčani podaci u tablicama,
* brojčani podaci u elektroničkom obliku.“

**Članak 8.**

U članku 14. na kraju stavka 1. dodaje se rečenica koji glasi:

„Za primjenu Priloga II. ovoga Pravilnika potrebno je koristiti posljednje izdanje dokumenta Europske Komisije „Common Noise Assessment Methods in Europe (CNOSSOS-EU) (dostupno na <https://ec.europa.eu/jrc/en/publication/reference-reports/common-noise-assessment-methods-europe-cnossos-eu>), kao i buduće dokumente Europske Komisije o primjeni metode CNOSSOS-EU.“

Stavak 3. mijenja se i glasi:

„Korištenje dokumenta iz stavka 1. ovoga članka mora biti dokumentirano te se detaljne informacije o njihovom korištenju moraju dostaviti Ministarstvu u okviru završnih elaborata strateške karte buke i/ili akcijskog plana upravljanja bukom.“

**Članak 9.**

U članku 17. stavku 1. riječ: „pružnoga“ mijenja se riječima: „željezničkog“.

**Članak 10.**

U članku 18. stavku 1. riječ: „pružni“ mijenja se riječima: „željeznički“.

**Članak 11.**

U članku 21. stavku 1. točka 3. mijenja se i glasi:

“ 3. računalne metode korištene za izradu strateške karte buke,“

U stavku 3. riječi: „cestovnoga, pružnoga i zračnoga prometa i od industrijskih izvora, uključujući pomorski i riječni promet i luke“ mijenjaju se riječima: „glavnih cesta, glavnih željezničkih pruga i glavnih zračnih luka“.

Stavak 6. mijenja se i glasi:

„Grafički dio strateške karte buke naseljenoga područja sadrži najmanje grafički prikaz razreda indikatora buke *L*den 55 – 59, 60 – 64, 65 – 69, 70 – 74, > 75 dB(A).“

Stavak 7. mijenja se i glasi:

„Grafički dio strateške karte buke naseljenoga područja sadrži najmanje grafički prikaz razreda indikatora buke *L*night 50 – 54, 55 – 59, 60 – 64, 65 – 69, > 70 dB(A).“

**Članak 12.**

U članku 22. stavku 1. točka 3. iza riječi: „posljednjih“, riječ: „deset“ mijenja se i glasi: „pet“.

Točka 4. istog stavka mijenja se i glasi:

„4. računalnu metodu korištenu za izradu strateške karte buke s opisom postavki proračuna za svaki promatrani izvor buke,“

U točki 7. iza brojke: „> 75,“ riječi: „na najizloženijoj fasadi,“ mijenjaju se i glase:

„u skladu s metodom iz Priloga II. ovoga Pravilnika,“

U točki 8. iza brojke: „> 70,“ riječi: „na najizloženijoj fasadi,“ mijenjaju se i glase:

„u skladu s metodom iz Priloga II. ovoga Pravilnika,“.

U točki 10. istog stavka iza riječi: „s ucrtanim položajem“ dodaje se nova riječ: „granica“.

Stavak 5. mijenja se i glasi:

„Grafički dio strateške karte buke glavnih cesta, glavnih željezničkih pruga i glavnih zračnih luka sadrži najmanje grafički prikaz krivulja jednakih razina razreda indikatora buke *L*den 55 – 59, 60 – 64, 65 – 69, 70 – 74, > 75 dB(A).“

Iza stavka 5. dodaje se novi stavak 6. koji glasi:

„Grafički dio strateške karte buke glavnih cesta, glavnih željezničkih pruga i glavnih zračnih luka sadrži najmanje grafički prikaz krivulja jednakih razina razreda indikatora buke *L*night 50 – 54, 55 – 59, 60 – 64, 65 – 69, > 70 dB(A).“

**Članak 13.**

U članku 28. iza stavka 1. dodaje se novi stavak 2. koji glasi:

„Obveznici izrade strateških karata buke i akcijskih planova dostavljaju ministarstvu rezultate proračuna strateške karte buke za indikatore *L*den i *L*night minimalno u izvornom ASCII rasterskom formatu u obliku jedinstvenog georeferenciranog sloja za svaki indikator buke.“

PRIJELAZNE I ZAVRŠNE ODREDBE

**Članak 14.**

Strateške karte buke mogu biti izrađene i odobrene prema Prilogu II. Pravilnika o načinu izrade i sadržaju karata buke i akcijskih planova te o načinu izračuna dopuštenih indikatora buke („Narodne novine“ broj 75/09 i 60/16) najkasnije do 30. prosinca 2018. godine.

Akcijski planovi koji se temelje na strateškim kartama buke za ocjensku 2016. godinu, koji nisu dostavljeni ministarstvu do 30. prosinca 2018. godinu, izrađuju se u skladu s odredbama Pravilnika o načinu izrade i sadržaju karata buke i akcijskih planova te o načinu izračuna dopuštenih indikatora buke („Narodne novine“ broj 75/09 i 60/16).

Strateške karte buke i akcijski planovi koji su započeti prema Prilogu II. Pravilnika o načinu izrade i sadržaju karata buke i akcijskih planova te o načinu izračuna dopuštenih indikatora buke („Narodne novine“ broj 75/09 i 60/16), a nisu izrađeni i odobreni do 30. prosinca 2018. godine, moraju se izraditi sukladno Prilogu II. ovoga Pravilnika.

Strateške karte buke za ocjensku 2016. godinu koje su dostavljene ministarstvu, a rezultati proračuna za indikatore *L*den i *L*night nisu dostavljeni u izvornom ASCII rasterskom formatu u obliku jedinstvenog georeferenciranog sloja za svaki indikator buke, moraju se dostaviti najkasnije do 31. ožujka 2019. godine.

Obveznici izrade strateške karte buke, uz podatke navedenim u člancima 21., 22. i 31. ovoga Pravilnika, obvezni su dostaviti i izjavu o usklađenosti izrade strateške karte buke i akcijskog plana u skladu s člankom 1.a. ovoga Pravilnika.

**Članak 15.**

Ovaj Pravilnik objavit će se u „Narodnim novinama“, a stupa na snagu 31. prosinca 2018. godine.